Comença l'exposició Imatges de pandèmia del Grup Fotogràfic Arse on es repassa l'any de la COVID
05 de maig 2021

![Imagen 1](/media/cmlnqyq3/c1-expo.jpg)![Imagen 2](/media/02zd5mxc/c2-expo.jpg)

​La Casa Municipal de Cultura acull des de hui fins el pròxim dia 28, divendres, l'exposició _Imatges de pandèmia_, un treball col·lectiu del Grup Fotogràfic Arse en el qual es fa un repàs de l'últim any, l'any de la COVID, a través de les instantànies que els seus socis i les seues sòcies han anat capturant en este temps.

Les encarregades de donar principi a esta exposició han sigut, d'una banda, la regidora de Cultura, Asun Moll, que ha agraït al Grup Fotogràfic Arse «**la seua disponibilitat, implicació i per com ens fan gaudir en cada exposició fotogràfica. Des del departament sempre estem disposades a col·laborar amb estes exposicions i cedir espais per a mostrar-les**». D'altra banda, la regidora de la Universitat Popular, Maria Josep Soriano, ha destacat que «**este tipus d'exposicions visuals enriqueixen aqueixa formació i aportació que proposem, i dona visibilitat a este tema tan actual amb unes fotografies que transmeten tant**». També han assistit la regidora de Participació Ciutadana, Ana María Quesada, i el fotògraf del Grup Fotogràfic Arse, David Piqueras.

Esta mostra, el projecte de la qual forma part de la programació expositiva de la Universitat Popular en col·laboració amb la Universitat Jaume I i el programa _Imaginària_, i que compta amb el suport del Departament de Cultura de l'Ajuntament de Sagunt i de la Diputació Provincial de Castelló, podrà visitar-se de manera gratuïta de dilluns a divendres en horari de 10.00 a 13.00 hores i de 17.00 a 21.00 hores.

La crisi sanitària ha posat en escac les formes i maneres de comunicació. El distanciament físic i el confinament han obligat a canviar la manera de relacionar-se. Amb este treball fotogràfic, a més de mostrar com la humanitat s'ha emmotlat a estes noves maneres de comunicació, el Grup Fotogràfic Arse fa ús de la imatge com a eina comunicativa que és i mostra al públic el moment històric que està vivint el món.

El Grup Fotogràfic Arse, amb més de 90 socis i sòcies, s'adapta a les mesures sanitàries i continua durant este últim any de pandèmia realitzant activitats, en la seua majoria de manera telemàtica, amb una bona participació dels seus associats i associades, a l'espera de poder recuperar prompte l'activitat total quan la situació ho permeta.​

  

![c3 expo .jpg](/es-va/Actualidad/Documents/c3 expo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/comenca-l-exposicio-imatges-de-pandemia-del-grup-fotografic-arse-on-es-repassa-l-any-de-la-covid/ "Facebook")
*   [](http://twitter.com/share?url=https://aytosagunto.es/va/actualitat/comenca-l-exposicio-imatges-de-pandemia-del-grup-fotografic-arse-on-es-repassa-l-any-de-la-covid/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-l-exposicio-imatges-de-pandemia-del-grup-fotografic-arse-on-es-repassa-l-any-de-la-covid/ "Linked In")
*   [](mailto:?body=https://aytosagunto.es/va/actualitat/comenca-l-exposicio-imatges-de-pandemia-del-grup-fotografic-arse-on-es-repassa-l-any-de-la-covid/)